hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu sl hu hu hu hu hu hu hu hu en hu en hu hu en en hu hu hu hu hu hu hu pt hu hu hu hu hu pt hu hu
Prosztata - A férfi szimbólum - Rezgések
Szerző: SprokAndrea | márc 25, 2021 | Rezgések
Igaz, a másik nem hívta életre ezt az írást, de hölgyek is olvassák nyugodtan, mert a végén van egy technika, amivel nagyon sokat lehet adni a társunknak.
Azt tudom, hogy a szexuális energia használata kulcsfontosságú testi, szellemi, lelki egészségünk szempontjából.
Azt is tudom, hogy sok betegség mögött lelki ok áll.
De ezt a kettőt eddig nem kötöttem valahogy össze, azaz, hogy a legtöbb lelki betegség is többnyire szexuális eredetű. Freud is úgy találta, hogy a legtöbb lelki és fizikai rendellenesség mögött szexuális diszharmónia áll, még ha nem is ez a közvetlen kiváltó ok
A szexuális vágy épp olyan természetes, mint az, hogy együnk vagy lélegzetet vegyünk. A civilizáció fejlődésével viszont megtanultuk elnyomni a szexuális vágyat, és életünk más területei felé fordítani energiáinkat.
A szexuális energia a test alapvető energiája; minden más energia alapja.
Az Ájurvéda szerint a tét az egész test, ha szexuális életűnk nem jó. Az idegrendszer életerejének megóvása szempontából is fontos a minőségi együttlét, ami akár 2-3 órát is eltarthat. Itt nem arra kell gondolni, hogy ilyen hosszú időn keresztül döngetitek egymást, hanem amikor simogatással, kacérkodással, masszírozással kedveskedtek egymásnak, amikor minden idegsejteddel érzed a másikat.
A szexuális energia kreatív energiává alakul át, és szellemi, spirituális munkánkat segíti. Mivel a szexuális energia testünk és szellemünk elsődleges energiája, a legtöbb betegség kapcsolatos azzal, hogy rosszul használjuk fel ezt az energiát. A szexuális energia megfelelő használata ezért kulcsfontosságú testi, szellemi egészségünk szempontjából.
Természetes dolog, ha életkorunk előrehaladtával szexuális érdeklődésünk is alábbhagy.
Nincs a szexben semmi rossz. Viszont a hozzá kapcsolódó bűntudat és szégyen nem hogy megoldaná a problémákat, hanem még tetézi a bajt.
Ilyen hosszú bevezető után, tehát a téma a dülmirigy (prosztata), a férfiasság szimbóluma és a vele kapcsolatos problémák. Bár inkább csak elindítani szeretnélek. Ha a téma felkeltette az érdeklődésedet, nézz utána, keress, kutass a megoldáshoz. Amúgy 2002 óta, a Skene-féle (paraurethralis) mirigyeket női prosztatának nevezte el a Terminologia Anatomica karbantartásáért felelős nemzetközi testület.
Louise L. Hay írja Az éld az életed c. könyvében azt írja, amikor idegenkedünk a nemiségünk hozta szereptől, ha megtagadjuk nemiségünket, amikor undorodunk a testünktől, mert tisztátalannak és bűnösnek tekintjük, akkor lépnek fel nemi szerveink tájékán zavarok. Vajon milyen logika alapján tartjuk tisztátalannak a nemi szerveinket? A májunkat vagy a szívünket nem tartjuk bűnösnek, vagy tisztátalannak. Testünk minden porcikája, minden funkciója tökéletes, természetes és gyönyörű.
A prosztata zavarait, megbetegedéseit (de ide lehet hozni a hüvelygyulladást, a pénisz funkcionális zavarát is) a testünkkel és működésével szemben támasztott ellenőrzések hívják életre. A prosztatabántalmak többnyire azokat a férfiakat sújtják, akiknek
rettegnek az öregedéstől, ebben férfiasságuk hanyatlását látják
kételyek merültek fel benne
Azt ajánlja, hogy szeresd magad, a tested. A szex nagyszerű és csodálatos, gyönyörűséget okoz. A nemi érintkezés éppoly természetes velejárója életünknek, mint a táplálkozás, vagy a légzés. Nem a nyakra-főre való élvezetek hajhászását propagálja, hanem azt, hogy kezd el szeretni önmagad, a tested.
Lehetséges ok lehet még, ha van benned egy olyan vélemény, érzet, gondolat, hogy
A nemiség feszültség és bűntudat forrása.
Ha szeretnél változtatni helyzeteden, ha szeretnéd feladni a beidegződésedet az első és legfontosabb, hogy szívből hozz egy döntést, igen változtatni akarok a helyzetemen. Addig , amíg ez nincs meg, csak az időded pocsékolod. Se te, se a gyógyszerek, se senki más nem fog tudni segíteni. Ha ez megvan, új megerősítéseket kezdhetsz el mondani magadban, napi szinten minél többször. Amikor sorban állsz, várakozol a piros lámpánál, vagy valami rossz gondolat akarná átvenni az irányítást.
Lélekben örökké fiatal maradok.
Ha a meridiánok oldaláról nézzük, akkor a hólyag- illetve a máj meridián túlműködésének oka is lehet a prosztata probléma.
Van egy technika, amit a taoisták ajánlanak. Igaz ők első sorban nem a röpke menetek hívei, hanem az akár több órás együttlété, ami kezdődik egymás érintésével, simogatásával, majd folytatódik egy olajos, lágy masszírozással és elmerülnek egymásban.
A férfi feküdjön le hasra, kényelmesen helyezkedjen el.
Parnere üljön bal oldalához, mellé.
Képzelje el, hogy vörösen izzó láng ég jobb keze tenyerében, majd helyezze finoman a keresztcsontra úgy, hogy az ujjak a gerinc felé mutassanak. (Keresztcsont a fenék felső részénél, a derék alatt található.)
Képzelje el, hogy a forróság kezéből szétárad társa keresztcsontjába, s onnan minden irányba, még a nemi szervekbe is eljut gyógyító, tápláló ereje. Gyengéden szorítsa le tenyerét, szélesítve társa csípőjét. Kb 1-2 percig maradjatok így.
Ez a pihenőhelyzet a legerőteljesebb általános gyógyító fogások egyike. Akár félálomszerű állapotba merülhet társunk.
Ezt csak fokozni lehet, ha a férfi kissé szétterpesztett lábai közé betérdel a partner. Ujjai a fej felé mutatnak, és a két hüvelykujj begyét felváltva kb 5 centi hosszan tolja fel a keresztcsont középvonalán. Bal kézzel kezdje és kb 3 mp-ig tartson egy tolás. Minél finomabb az érintés, annál erősebb a hatás.
Ha nincs semmilyen probléma a férfiasság körül, akkor is ajánlom kipróbáláshoz ezt a tenchnikát. Mindkét nemnek.
Hölgyeim, Uraim, jó gyakorlást és sok örömszerzést egymásnak!
A multiorgazmusos férfi, Stephen Russel és Jürgen Kolb: A szexuális masszázs és a Tao
Dr. David Frawley: Ájurvédikus gyógyítás
Louise L. Hay: Éld az életed
Stephen Russel és Jürgen Kolb: A szexuális masszázs és a Tao
akaraterő fejlesztése alapvető energia belső erő böjt ciklus csakrák egészség félelem halál hangfürdő hangfürdőzés hangmasszázs hangtál holdfázis jala neti jin jóga jóga kirándulás kitartás légzés menstruáció méh méregtelenítés napüdvözlet neti kanna női jóga orr prevenció Prosztata rezgés solfeggio spiritualitás fejlesztése spirituális gyakorlat Surya Namaskára természet Tesla tisztítás yin yoga ájurvéda ászana érintés önbizalom öngyógyítás újhold ősbizalom